Carmen Limericum - Vicipaedia

# Carmen Limericum

### E Vicipaedia

Latinitas huius paginae nondum censa est. Quaesumus eam inspicias et gradum des. Vide {{latinitas}}.

Carmen Limericum (vulgo Limerick) est genus poeticum, quo saepius de rebus venereis lascivitur.

Limerica omnia quinque versus habent systematis a-a-b-b-a.

Versus I, II et V tres, III et IV duos pedes habent. In plurimis Limericis, pedes sunt anapaesti; videlicet, componuntur omnia duabus syllabis lenibus, tum una syllaba forti.

Magna copia limericorum scribendorum:

- Dictionario Oxoniensis Linguae Anglicae in Forma Limericorum

## [recensere] Explanatio numerorum altera

Constat Limericum, siquod Latinis versibus componatur, in carminibus generis lyrici esse numerandum. Cuius quasi fundamentum versus esse Pherecrateus videtur. Stropha Limerica ex duobus versibus Pherecrateis dactylo singulo post basin Aeolicam interposito acephalis, duobus versibus pherecrateis acephalis catalecticis, uno versu pherecrateo dactylo singulo post basin aeolicam interposito acephalo constat (2 ^pherda, 2 ^pher^, ^pherda). Versuum autem tam primi, alterius, extremi quam tertii quartique syllabas extremas consonare oportet.

## [recensere] Exempla

### [recensere] Limericum Thomae Aquinatis

Thomas Aquinas primus inventor Limerici fuisse, sed rudioris, videtur:

      Sit vitiorum meorum evacuatio
      Concupiscentiae et libidinis exterminatio
        Caritatis et patientiae
        Humilitatis et obedientiae
      Omiumque virtutum augmentatio.

### [recensere] Limerica philosophica numeris nondum excultis conscripta

Eadem mente Peter Gerloff hos versus confecit:

      O permaledicta pigritia,
      quae generat omnia vitia!
        Legentes hoc ter
        habebitis per
      exemplum absurda delicia.

et resignans:

      Industrius quidam poeta
      desiderans carmina laeta
        exhaustus est sic,
        ut facie hic
      aequaverit sua deleta.

### [recensere] Limerica lasciviora

Ad Macrobii saturnalium l.2., c.4., § 6.:

      Miles pueros futuisse
      iussus reus est abiisse:
        patris puduit.
        Caesar monuit:
      Dic me tibi displicuisse!

De Iolanthae deliciis:

      "Cur me, mea cura, Iolantha,
      spernis miserum?" - "Tibi quanta
        et quam sapiens
        est, Postume, mens!
      Sed non tua mentula tanta est."

Receptum de "http://la.wikipedia.org../../../c/a/r/Carmen_Limericum_95d7.html"

Categoriae: Latinitas ?? | L ?? | Litteratura

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Deutsch
- English
- Esperanto
- Frysk
- עברית
- Nederlands
- Polski
- Română